રીવા અને રાહુલના છએક મહિના પહેલાં લગ્ન થયાં હતાં. બંને ‘મેડ ફોર ઈચ અધર’ જેવું કપલ હતું. રાહુલ એક મલ્ટીનેશનલ કંપનીમાં ચાર મહિના પહેલાં જ જોડાયો હતો. તે ખૂબ ઉત્સાહી અને આગવી સૂઝવાળો યુવાન હતો. રીવાએ પણ તેની સાથે જ MBA કરેલું પણ તેને ઘર સંભાળવું વધુ ગમતું. છેલ્લા એક મહિનાથી બંનેએ આ પ્રોજેક્ટ પર ખૂબ કામ કર્યું હતું. આથી આજના સમાચાર રીવા માટે પણ એટલા જ ખુશીના હતા. તે આજના દિવસનું ખાસ ‘સેલિબ્રેશન’ કરવા માંગતી હતી, કંઈક યાદગાર ઢંગથી.